cyanic-selkie/wikianc huggingface dataset:
Бизмут трифлуорид
Бизмут(III) флуорид или бизмут трифлуорид е хемиско соединение од бизмут и флуор. Хемиската формула е BiF3. Станува збор за сиво-бел прашок кој се топи на 649 °C. Се јавува во природата како редок минерал гананит.
Структура
α-BiF3 има кубна кристална структура (Пирсон симбол cF16, просторна група Fm-3m, бр. 225). BiF3 е прототип за структурата D03, која е усвоена од неколку интерметали, вклучувајќи Mg3Pr, Cu3Sb, Fe3Si и AlFe3, како и од хидридот LaH3.0. Бизмут(III) флуоридот има централна кубична форма со Bi во центрите и темињата и F на октаедралното место (средините рабови, центар) и тетраедарските места (центрите на 8-те подкоцки) - на тој начин содржи 4 Bi и 12 F. Алтернативно, со поместена единечна ќелија (1/4,1/4,1/4), описот може да биде на fcc ќелија со лице, раб, агол и центри исполнети со F, и половина (4 од) октантните центри со F, другата половина со Bi (секој октант тип тетраедрално распореден). Должината на рабовите на ќелијата BiF3 е 0,5853 nm.
β-BiF3 има YF3 структура каде што атомот на бизмутот има искривена 9та координација, тригонална призма. Оваа структура генерално се смета за јонска и е во контраст со флуоридите на полесните членови од групата 15, фосфор трифлуорид, PF3, арсен трифлуорид, AsF3 и антимон трифлуорид, SbF3, каде што MX3 молекуларни единици се присутни во цврстото тело.
Реакции
BiF3 не влегува во реакција со водата и е речиси нерастворлив. Не формира комплекси лесно, но следниве BiF3.3HF и BiF4- во NH4BiF 4, се познати. Додатното соединение H3BiF6 се хидролизира со вода што формира BiOF.
Употреба
BiF3 доби истражувачко внимание како можен електроден материјал за литиумски батерии и како луминисцентен домаќин материјал за фосфори допингуван со лантан.
Јонско Море
Јонското Море претставува дел на Средоземно Море, јужно од Јадранско Море. На запад граничи со јужна Италија, поточно со Калабрија и Сицилија, а на исток со југоисточна Албанија и со голем број на грчки острови, меѓу кои Крф, Закинтос, Кефалонија, Левкас и Итака. Овие острови заеднички се нарекуваат Јонски Острови, а други помали острови кои ги опфаќаат се: Строфадес, Сфагија, Скиза, Сапиенца и Китера. Морето е едно од најсеизмичките области во светот.
Аеродром Нирнберг
Аеродромот Нирнберг (Германски: Flughafen Nürnberg), (IATA: NUE, ICAO: EDDN) e меѓународен аеродром кој го опслужува регионот на Франконија околу Нирнберг и е втор најфрекфентен аеродром во Баварија. Аеродромот е рангиран на 10-то место во Германија и 67-ми во Европа. Во 2019, повеќе од 4.1 милиони патници биле опслужени.
Транспорт до аеродромот
Аеродромот е сместен 7 километри северно од градот. U2 линијата на метрото во Нирнберг го поврзува аеродромот со центарот на градот, и таа линија сообраќа на секои 10 до 15 минути.
Список на македонски филмови
Ова е список на македонски филмови подредени по хронолошки и азбучен редослед.
1977
1978
1988
1989
Независна македонска кинематографија
1992
2014
2015 2016 2017 2018
2019
2020
2021
2022
Ветрот се засилува
Казе Тачину (風立ちぬ) Казе Тачину е јапонски анимиран филм од 2013 година напишан и режиран од Хајао Мијазаки. Филмот е заснован на истоименувана манга на Мијазаки, која е заснована на новела на Тацуо Хори, јапонски писател, поет и преведувач од 20 век (јапонскиот период Шова). Казе Тачину е фикционизирана биографија на Џиро Хорикоши, дизајнер на популарниот јапонски воен авион Мицубиши А6М Нулта кој бил користен во втората светска војна.
Аргумент
Филмот го раскажува животот на Џиро Хорикоши, човекот кој го дизајнирал борбениот авион Нулта, кој бил користен за нападот на Перл Харбор за време на втората светска војна. Хорикоши бил пилот и аеронаутички инженер, кој дизајнирал неколку воени авиони. Филмот почнува прикажувајќи го детството на пилотот и постепено стигнува до зенитот на Џиро во светот на авионите.
Продукција
Казе Тачину е режиран од Хајао Мијазаки, кој е познат по филмовите Мојот сосед Тоторо, Авантурите на малечката Чихиро, Принцезата Мононоке и Подвижниот замок на Хоул. Ова е првиот филм кој Мијазаки ќе го режира после пет години; негово последно дело е Поњо од 2008 година. Казе Тачину е заснован на манга од Хајао Мијазаки која е издавана во месечното списание Model Graphix во 2009 година. Приказната во мангата е неколку заснована на новелата на Тацуо Хори „Казе Тачину“ напишана во 1936-1937.
Името на новелата на Тацуо Хори и исто така на филмот на Мијазаки доаѓа од поемата „Морнарски гробишта“ на францускиот поет Пол Валери каде поетот пее “Le vent se lève! . . . il faut tenter de vivre! или „Ветрот се засилува... мора да се обидеме да живееме!
Насловната песна Хикоки-гумо (ひこうき雲) е од 1973 година напишана и изведена од Јуми Мацутоја. Мацутоја претходно има соработувано со Мијазаки и има напишано две песни за неговиот филм Испорачката на Кики.
Казе Тачину и Кагуја-химе но Моногататари беа официјално најавени од Студио Гибли и Тохо на 13 декември, 2012.
Издавање
Казе тачину треба да биде издаден истовремено со Кагуја-химе но Моногатари, друг филм на Студио Гибли режиран од Исао Такахата, летото на 2013 во Јапонија. Ова е првиот пат делата на двајцата режисери да бидат издадени истовремено после издавањето на филмовите Мојот сосед Тоторо и Гробот на Светулките во 1988 година.
Стефан Петрушиќ
Стефан Петрушиќ (25 јули 1989 година, Смедерево) - српски пејач и победник на петтата сезона на натпреварот Ѕвездите на Гранд.
Животопис
Роден е на 25 јули 1989 година во Смедерево. Пораснал во Смедеревска Паланка, каде што завршил основно и средно училиште, по што се запишал на Правниот факултет во Белград. Тој започна да пее од рана возраст, како и да свири хармоника и клавијатури. Тој се прослави со пријавување на натпреварот Ѕвездите на Гранд 2010/2011 година.
Иако го напушти натпреварувањето во деветтиот круг, тој се вратил на баражот и продолжил да ниже успеси. Во 14 коло, изведувајќи ја песната на Здравко Чолиќ - „Ти си ми у крви“, тој успеа да се пласира во финалето. Во Белградската арена, на 18 јуни 2011 година, низ четири круга, тој се претставил со песните „Лејла“, „Не питај“, „Несаница“ и „Све још мирише на њу“ и победил со 213.664 гласа. Како победник добил стан во Белград и снимање на ЦД за Гранд продукција.
Премиерно ја изведе својата прва песна „Макадам“ во емисијата Ѕвездите на Гранд на 2 јули 2011 година, две недели по финалето. Првото ЦД, со девет песни, било издадено во јануари 2012 година, а во април истата година го освоил третото место на IV дует плус Гранд фестивал, претставувајќи се со дуетска песна со Гоца Тржан „У тебе ме не дирај“.
Во јуни 2013 година била објавена неговата нова песна „Вео“. Во август 2014 година на фестивалот „Стари град“ во Нови Пазар со групата Нотурно, тој го освоил првото место според гласовите на публиката, претставувајќи се со дуетската песна „Зар то је све“.
Клеман Грение
Клеман Грение (роден на 7 јануари 1991) — француски фудбалер, играч од средниот ред на Рома.
Тој е поранешен младински репрезентативец на Франција во сите можни младински категории и активен репрезентативец на сениорската репрезентација.
Технички одлики
Може да игра по десната страна во средниот ред, како и на позицијата зад напаѓачот. Тој е познат по својата техничка способност, дриблинг, и одличното изведување на слободни удари.
Рана кариера
Грение ја започнал својата кариера во клубот од неговиот роден град ФК Аноне. Тој му помогнал на клубот да стигне до одделенското финалето на Националниот куп за играчи под-9 години Грение подоцна го привлекол вниманието на професионалниот клуб Олимпик Лион чии скаути му препорачале на младото момче да продолжи да се развива придружувајќи му се на клубот. Конечно, во јули 2002 година, тој обезбедил трансфер во Лион и и се приклучил на младинската школа на клубот.
Лион
Грение го продолжил неговиот развој, за да во Лион брзо стане еден од најдобрите таленти на клубот. Тој направил забележителни перформанси за време на сезоната 2007-08 играјќи многу добро во домашниот фудбал и на репрезентативно ниво, па така се здобил со интерес од шпанскиот великан Реал Мадрид, англиските клубови Арсенал и Челзи и италијански Интер, чии скаути го споредувале играчот со Бразилецот Кака. И покрај интересот, на 15 мај 2008 година, Грение, заедно со колегата од младинската школа Јанис Тафер, го потпишал својот прв професионален договор со Лион и се согласил на три годишна верност кон клубот до 2011 година. Тој бил унапреден во сениорскиот тим и го добил дресот со број. 22.
Иако Грение беше на сениорскиот тим и запишал неколку одлични предсезонски натпревари за клубот во пресрет на сезоната 2008-09, тој го поминал поголемиот дел од кампањата играјќи за резервниот тим на клуботво ЦФА, четвртата лига на францускиот фудбал. Грение одиграл 16 натпревари во лигата и постигнал само еден гол за тимот против Адге Слично на претходната сезона, Грение ја започнал сезоната 2009-10, играјќи за резервниот тим на клубот. Тој постигнал гол во своето деби против Гап. На 24 септември 2009 година, Грение бил повикан за сениорскиот тим да игра во лигашкиот натпревар против Тулуза на 26 септември. Тој го направил своето деби во тој натпревар појавувајќи се како замена за Бафетимби Гоми. Лион го добил натпреварот со 2-1 На 17 април 2010 година, тој го направил своето враќање појавувајќи се како замена во ремито 2-2 со Бордо. Две недели подоцна, Грение направил уште едно појавување како замена во победата 1-0 над Монпелје.
Рома
На 28 јануари 2017, Грение се преселил во италијанската Рома на заем до 30 јуни 2017 година, со право на откуп. Своето деби за новиот клуб го направил на 7 февруари 2017 година влегвајќи како замена во последните минути од натпреварот против Фјорентина на домашен терен во кој Рома победила со 4-0.
Покрај казанот
Покрај казанот (српски: Kod kazana) - расказ на писателот Иво Андриќ.
Содржина
За време на своето краткотрајно школување во Рим, во една катакомба, калуѓерот Марко здогледува златен медалјон со ликот на младо момче и таа слика му се врежува длабоко во сеќавањето. Подоцна, по враќањето во Босна, тој упорно се прашува зошто постои зло меѓу луѓето и има голема желба да го поправи светот. Меѓутоа, тој не се одликува со големи способности така што не напредува во свештеничката кариера. Освен тоа, во последно време нему му се случуваат бројни непријатни работи: притворот во Травник, случката со разбојникот Иван Рошо, како и случката со девојката која сака да се потурчи. Сите тие случки внесуваат немир во неговата душа. Есента, за време на печењето на ракијата, во манастирот доаѓаат двајца јаничари. Притоа, едниот од нив, почнува да го расипува казанот и го налутува фра Марко, кој му се заканува со едно вжарено дрво. Тогаш, јаничарот пука во него и набргу фра Марко умира. Бидејќи не се одликува со посебни свештенички квалитети, во книгата на умрените калуѓери само ја запишуваат неговата смрт, без никакви други епитети. Сепак, ноќта, најстариот калуѓер во манастирот ги допишува збировите: „Тој го сакаше манастирот како својата душа. Нека се знае.“
Осврт кон делото
Четири раскази на Андриќ, „Во мусафирханата“, „Во занданата“, „Исповед“ и „Покрај казанот“, се посветени на католичкиот калуѓер Марко Крнета. Во нив, авторот сликовито го портретирал ликот на калуѓерот како суров селанец, човек на елементарната природа, но со невино срце зачудено пред злото со кое е обвиен светот. Притоа, Андриќ ја создава личноста на фра Марко супериорно интелектуално и несентиментално, но и без иронија кон неговата неученост и примитивност.
1842 во музиката
1842 година во музиката содржи некои значајни настани.
Закон
Поимот закон може да се однесува на повеќе нешта:
Закон
Вештина
Вештина (нарекувана и талент) е поседување одредена способност и извршување на истата во исклучителен временски период и со исклучителна количина на потрошена енергија.
1841 во музиката
1841 година во музиката содржи некои значајни настани.
Grand Theft Auto V
Grand Theft Auto V (транскрипција: Гранд тефт ауто фајв), скратено GTA V — петнаесеттата компјутерска игра на Grand Theft Auto-серијата од Rockstar Games. Играта е програмирана од Rockstar North, a се појавила на 17 септември 2013 за Playstation 3 и Xbox 360. Grand Theft Auto V исто како и неговиот претходник во серијалот, Grand Theft Auto IV, го користи играчкиот погон – RAGE (Rockstar Advanced Game Engine). Вкупно биле потрошени меѓу 200 и 265 милиони евра за продукција и маркетинг на играта, со што Grand Theft Auto V e најскапата игра досега направена. За само 24 часа откако била пуштена во продажба, играта придонела заработка од над 800 милиони долари, а за само три дена оваа цифра се зголемила за уште 200 милиони долари.
Објавување на играта
На 25 октомври 2011 на Твитер, од Rockstar Games била објавена врска која водела кон мрежното место каде што бил најавен првиот трејлер. На 2 ноември 2011 бил објавен првиот трејлер со што станало јасно дека дејството на играта ќе се одвива во Лос Сантос – фиктивен град заснован на Лос Ангелес. На 31 јануари 2012 бил објавен датумот на издавање. На 17 септември 2013 мултиплеер модот бил одложен за 1 октомври, најверојатно поради технички проблеми. Датумот за издавање на ЛС верзија сè уште не е објавен. Според неофицијални извори, во првата половина на 2014 година ќе биде издадена ЛС верзијата на играва.
Игра
Grand Theft Auto V е акционо-авантуристичка игра во која играчот игра во отворен свет. Играчот може да ги нападне неговите противници со неговите раце и нозе, ладно оружје, огнено оружје и експлозив. Освен тоа играчот може да трча, скока, плива, да влегува и излегува од возила кои може да ги управува. За време на играњето, играчот може да извршува мисии за да го напредува дејството. Доколку играчот извршува незаконски дејствија, најчесто полицијата реагира на тоа при што се добива степен на бараност (анг. wanted level). Исто така играчот, за разлика од претходните игри од серијалот, може поинтерактивно да дејстува со околината. Случајни минувачи може да побарат помош, да бидат ограбени или пак тие да го ограбат играчот. Службите за итни случаи може да се најдат во интеракција со случајни минувачи, полицијата може да се најде во бркотница со автомобили, кои најчесто завршуваат во престрелка помеѓу полицијата и оние коишто се обидуваат да ѝ се искраднат. Доколку возите полуксузно возило и го паркирате настрана случајни минувачи ќе го извадат нивниот мобилен телефон и ќе направат слика од вас и возилото. За разлика од сите други игри во Grand Theft Auto серијалот, во GTA V има три протагонисти: Мајкл де Санта, Тревор Филипс и Френклин Клинтон. За време на играњето играчот може во секој момент да го промени протагонистот со кој игра.
Grand Theft Auto Online
На 1 октомври 2013 се појави мултиплеер модот за GTA V. Во овој мод можат најмногу 21 играчи истовремено да играат на еден опслужувач. Покрај одложувањето, овој мод имаше технички проблеми при што многу играчи не можеа да се поврзат кон опслужувачите. Како компензација, Rockstar Games на секој играч му додели 500 илјади долари во играта.
Химна на Норвешка
Да, ја сакаме оваа земја (Ja, vi elsker dette landet) – норвешка химна, усвоена во 1864 година.
Зборовите ги напишал поетот Бјернстјерне Бјернсон во 1859 година, а музиката ја компонирал Рикард Нурдрок во 1864 година.
Снежана Николовска
Снежана Николовска — македонски поет.
Имир (месечина)
Имир (месечина), or Сатурн XIX, е ретроградна неправилна месечина на Сатурн.
Откриен е од Брет Џеј Гладман, и сор. во 2000 година, и со оглед на привремената ознака S/2000 S 1. Именуван е во август 2003 година, од Нордиска митологија, каде што Ymir е предок на сите Јотунс или мразни џинови.
Потребни се 3,6 Земјини години за да ја помине орбитата околу Сатурн.
NGC 1387
NGC 1387 — елиптична галаксија во соѕвездието Печка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1387 се споменува и како ESO 358-36, MCG -6-9-7, IRAS 03350-3540, FCC 184.
Откривање
Објектот е откриен на 25 декември 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1387 е од видот E/SB0. Видливиот сјај со голо око изнесува 10,7 m, а оној во рамките на интервалот од минималната до максималната честота 11,7 m, додека површинскиот сјај изнесува 12,8 m/лм2. NGC 1387 има привидни димензии од 2,8' х 2,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 36 м 57,2 с, а неговата деклинација, односно висината на лакот на тој агол, - 35° 30' 21". Положбениот агол на објектот е во износ од 119°.
Други поделби
Проучување на NGC 1387 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 13344. Во рамките на атласот на длабокото небо, Уранометрија 2000.00, објектот припаѓа на групата означена со бројот 355; додека во Каталогот на основни ѕвезди (GSC) е групиран под бројот 7034.
Забрана за идентификација на повик
Забрана за идентификација на повик (Calling Line Identification Restriction, CLIR) – дополнителна телекомуникациска услуга која им се нуди на повикувачките корисници за да се оневозможи презентирањето на неговиот број на повиканиот корисник.
Функционален опис
Оваа дополнителна услуга им се нуди на повикувачките корисници. Таа го оневозможува претставувањето на бројот на повикувачкиот корисник на повиканиот корисник.
Начин на користење
Услугата по потреба може да се активира или деактивира со внесување на соодветен код. Откако ќе се внесе кодот мора да се добие говорна порака или тон за потврда дека услугата е активирана или деактивирана.
Историја
Во Македонија услугата е воведена во средината на деведесеттите години на 20 век со пуштањето во сообраќај на дигиталните централи EWSD и Alcatel E10.
Делвина (округ)
Округот Делвина (албански: Rrethi i Delvinës) е една од 36-те окрузи во Албанија и е дел од областа Валона. Округот има 11,985 жители, додека пак има површина од 348 км2. Округот се наоѓа во јужниот дел на Албанија, а главен град е Делвина. Округот ги содржи следните градови:
Рујница
Рујница или портокалова млечка — вид печурка од родот на гулапките (Russulaceae) со бледо жолта до портокалова боја. Распространета е во Европа и Северна Америка. Расте во иглолисни и мешовити шуми, особено под борови, во периодот од октомври до ноември. Може да се употребува свежа, саламурена и маринирана, а никогаш не се суши.
Кота Јошихара
(роден ) — јапонски фудбалер.
Васа Железнова (драма)
Васа Железнова (Васса Железнова) ― драма на руско-советскиот писател Максим Горки. Драмата ја напишал и објавил во 1910 година. Била изведена дури во 1936 година, откако Горки напишал нова верзија во 1935 година.
Претставата била основа на неколку филмови во Советскиот Сојуз, на пр. истоимениот филм од 1953 година и во Франција и СР Германија.
Песот со тажен поглед
Осврт кон делото
Писмото на Николова е моќно, автентично и рафинирано. Таа и во овој роман го покажува истенченото чувство за детали, кои го збогатуваат наративниот мозаик, и кои суптилно исткајуваат мрежа од симболи. Смелата авторска идеја е успешно реализирана во творечки резултат со високи естетски вредности. Авторката умешно ја води приказната до самиот крај, одржувајќи ја компактноста на структурата, уверливоста на изградените ликови и книжевни ситуации, како и стилско-јазичната префинетост. .
Региони во Мавританија
Мавританија е поделена на 12 региони (région; ولاية) и еден престолнински округ. Регионите се делат на 44 департмани.
Дарко Филиповиќ
Дарко Филиповиќ (Лесковац, 21 февруари 1981 година) е српски поп-фолк пејач кој се прославил во 2000-ти години, откако влезе во финалето на натпреварот Ѕвездите на Гранд (во 2004 година).
Животопис
Роден е на 21 февруари 1981 година во Лесковац во јужна Србија. Тука живеел до 2003 година, кога се преселил во Белград.
Пред да се натпреварува во Ѕвездите на Гранд, тој пеел во српските ноќни клубови (сплавови). По успехот во регионалното натпреварување на Ѕвездите на Гранд, тој станал многу попознат и познат во земјите од поранешна Југославија. Неговата најпозната песна е неговиот деби сингл Она, она. Во моментов снима за Гранд.
Катедрала „Св. Вид“
Свети Вид, Вацлав и Војтјех (Katedrála svatého Víta, Václava a Vojtěcha), почесто само „Св. Вид“ — катедрала на тврдината Прашки град во Прага, Чешка. Црквата е изградена во 925 г. во готски стил, на местото на поранешната романска катедрала од страна на Вацлав I и има улога на седиште на Прашката архиепископија. Во оваа катедрала се погребани многу кралеви на Чешка. Црквата е дело на германско-чешкиот градител Петар Парлер и францускиот градител Матеј Араски.
1840 во музиката
1840 година во музиката содржи некои значајни настани.
Мостот на Жепа (расказ)
Мостот на Жепа (српски: Most na Žepi) - расказ на писателот Иво Андриќ.
Содржина
Во текот на четвртата година од својата служба везирот Јусуф паднал како жртва на некои сплетки и зимата ја поминал во затвор. Кога бил ослободен и ја продолжил службата, тој почнал да се сеќава на своето родно село во Босна. Набргу, везирот испратил дарови за селската џамија, изградил чешма пред неа и наредил да се направи мост на утоката на реката Жепа во Дрина. За таа цел, везирот го најмил еден италијански неимар, кој за една година го изградил мостот. На враќањето кон Цариград, Италијанецот умрел, а везирот западнал во мрачни мисли за смислата на животот. Притоа, тој ја одбил понудата на еден поет, кој напишал натпис за мостот на Жепа и така мостот останал без никаков знак.
Осврт кон делото
Во расказот „Мостот на Жепа“, емоционално и спиритуално, Андриќ ја доживува смислата на контрастот меѓу поетската визија на мостот и суровоста на природата, нивниот траен антагонизам. Во овој расказ, кој е болен запис за трагедијата на човечките и уметничките судбини, хармонично се соединети лирскиот поетски дух, мисловноста и артизмот на Андриќ.
Данило Стојковиќ
Данило Стојковиќ, познат само како Бата, (српски: Данило Стојковић) (, Србија, - ) бил српски театарски, телевизиски и филмски глумец.
Животопис
Иако е роден во Србија, потеклото на Стојковиќ се од тетовското село Волковија.
Значење и влијание
Данило Стојковиќ делумно послужил како модел за книжевниот лик Десимир Стојковиќ, кој се јавува во делата на српскиот писател Светислав Басара.
1839 во музиката
1839 година во музиката содржи некои значајни настани.
NGC 1388
NGC 1388 — елиптична галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1388 се споменува и како NPM1G -16.0146.
Откривање
Објектот е откриен во 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 1388 е од видот E0. Видливиот сјај со голо око изнесува 13,8 m, а оној во рамките на интервалот од минималната до максималната честота 14,8 m, додека површинскиот сјај изнесува 13,1 m/лм2. NGC 1388 има привидни димензии од 0,7' х 0,7'.
Вирален маркетинг
Вирусен маркетинг (англиски: viral marketing) е техника на рекламирање која ги искористува постоечките друштвени мрежи за да предизвика експоненцијални зголемувања за свесноста на брендот, преку вирусни процеси кои налекуваат на ширење на епидемија. При тоа, преносот на информации е многу брз и со широк опсег, преку лични контакти (word of mouth) зајакнати со употребата на интернет.
NGC 1388
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 38 м 12 с, а неговата деклинација, односно висината на лакот на тој агол, - 15° 53' 58".
Вирален маркетинг
Овој вид маркетинг е доста прифатлив за компаниите од причина што е доста поевтин од останатите конвенционални начини на рекламирање.
Често се случува вирусна кампања да биде започната од луѓе надвор од компанијата чијшто производ или услуга се промовира.
Рапалски договор (1920)
Рапалскиот договор е меѓународен договор помеѓу Кралството СХС и Кралството Италија, со кој е решено т.н. јадранско прашање - воспоставување на граници после војната на источното јадранско крајбрежје помеѓу двете кралства. Договорот е потпишан на 12 ноември 1920 година во градот Рапало, близу Џенова.
Преглед
После крајот на Првата светска војна Италијанците сакале да ја присвојат областа која силите на Антантата им ја ветиле на Лондонскиот договор од 1915 година, која областа веднаш по крајните воени операции ја окупирале. После бројните несогласувања и закани ја напуштиле Париската мировна конференција. Италијанците под водство на премиерот Џовани одлучиле спорот да го решат со договор со јужнословенската страна (Кралството СХС).
Претставниците на Кралството СХС биле спремни на компромис, затоа што државата била економски исцрпена и не можела да го користи окупираното јадранско пристаниште, а после и поразот на Вудро Вилсон на изборите, ја изгубиле и поддршката на САД.
Последици
По договорот Италија ги предала областите: Горица, Градишка, дел од Крањска и остатоци од Лошињ, Црес, Лостово, Палагружа и Сушак, вкупно околу 10.000 км² територија. Риека како слободна држава станала независна држава. Повеќе од половина милион Хрвати и Словенци живееле надвор од границите на Кралството СХС.
Гијом Оаро
Гијом Оаро (роден на 5 март 1984) — француски фудбалер, напаѓач на Јанг Бојс.
Технички одлики
Висок, цврст и физички силен напаѓач, кој одлично игра со глава. Често е споредуван со својот познат сонародник Давид Трезеге.
Почетоци и Ле Авр
Оаро ја започнал својата фудбалска кариера во екипата на Сен Пјероа во родниот Реинион. Во 2004 година, дошол во Франција каде го потпишал својот прв професионален договор со екипата од Лига 2, Ле Авр. Тој го направил своето деби на 12 мај 2004 година против Шатору во поразот со 1-2 влегувајќи како замена. Својот прв гол за Ле Авр, Оаро го постигнал на 13 август 2004 во победата со 2-1 на гостински терен против Амјен. Својата прва целосна сезона (2005-06) во клубот ја завршил со 4 постигнати гола. Во сезоната 2006-07 одиграл уште пет натпревари за Ле Авр, пред да биде испратен на едногодишен заем во екипата на Гењон, каде на 21 натпревар постигнал 8 гола. Следната сезона (2007-08) Оаро се вратил во Ле Авр и имал многу успешна сезона со клубот. Тој настапил во сите 38 првенствени натпревари и постигнал 28 голови со што бил најдобар стрелец во Лига 2 за таа сезона, а исто така му помогнал на својот тим да ја освои титулата и да избори промоција во Лига 1. Неговите добри настапи биле забележани од неколку големи клубови од Франција и Англија, а тој решил да ја прифати понудата на Париз Сен Жермен.
Париз Сен Жермен
Оаро пристигнал во Париз Сен Жермен во летото 2008 година. Тој го направил своето деби за новиот клуб на 9 август 2008 во поразот на гостувањето кај Монако со 1-0. Само седум дена подоцна Оаро го постигнал својот прв гол за парискиот клуб, носејќи му победа над Бордо од 1-0 на Паркот на Принцовите. Во дербито против Олимпик Марсеј на 26 октомври, Оаро постигнал два гола во победата со 4-2 на Велодром. Својата прва сезона во ПСЖ ја завршил со одлични 17 гола (во 33 првенствени настапи), со кој бил на делба на второто место на списокот на стрелците со Карим Бензема, но и со 7 гола помалку од топ-реализаторот Андре-Пјер Жињак.
Во сезоната 2009-10, поради повреда бил надвор од акција цели три месеци (од 18 октомври до 20 јануари) поради што не бил во можност да ги повтори постигнувањата од претходната сезона. Сезоната ја завршил со вкупно 8 гола. Во сезоните што следувале падот во формата на Оаро се поклопил со доаѓањето на се поквалитетни напаѓачи во клубот, па тој се почесто започнувал како резерва. Доаѓањето на Златан Ибрахимовиќ во Париз Сен Жермен во летото 2012, значело и дефинитивно крај на кариерата на Оаро во клубот. Тој одиграл само 7 натпревари под водство на Карло Анчелоти во сезоната 2012-13, пред да го напушти клубот во јануари 2013.
Позерна
Позерна (Poserna) — село и поранешна општина во округот Бургенланд, во Саксонија-Анхалт, Германија. Од 1 јануари 2010 е дел од градот Лицен (Саксонија-Анхалт).
Гијом Оаро
Даљен Аербин
На 9 јануари 2013, Оаро потпишал за кинескиот клуб Даљен Аербин. Тој дебитирал во првиот натпревар од сезоната, појавувајќи се како резерва на местото на Џоу Тунг во поразот со 1-0 од Шандунг Луненг. Три недели подоцна го постигнал првиот гол за клубот во ремито 3-3 против Шангај Ист Азија. По само една сезона во која на 20 натпревари постигнал 3 гола, ја напушил Кина и се вратил во Франција.
Бордо
На 4 јануари 2014, како слободен играч Оаро му се приклучил на Бордо за вториот дел од сезоната 2013-14 во Лига 1. Дебитирал седум дена подоцна во поразот на домашен терен од Тулуза со 1-0. На 25 февруари тој влегол од клупата за резерви и во завршницата од натпреварот против Лорјан го постигнал третиот гол за Бордо во победата со 3-2. Неговиот втор гол дошол исто така на домашен терен во ремито 2-2 со Рен во април. Третиот и последен гол за Бордо го постигнал во последното коло од сезоната на гостувањето против Монако (1-1).
Јанг Бојс
На 30 август 2014, Оаро му се приклучил на швајцарскиот Јанг Бојс со краткоречен договор до јануари 2015. Оаро го направил своето деби во Швајцарската Супер лига во победата над Луцерн со 3-2 на домашен терен. На 18 септември го постигнал својот прв гол за Јанг Бојс, оформувајќи го крајниот резултат 5-0 во победата на домашен терен над словачкиот Слован Братислава во првиот натпревар од групната фаза на Лига Европа. Десет дена подоцна го постигнал првиот гол во швајцарското првенство, победничкиот во триумфот против Цирих со 2-1. Добрите игри му донеле продолжување на договорот со клубот до јуни 2018. Својата прва сезона во клубот ја завршил со постигнати 23 гола на 37 натпревари во сите натпреварувања.
Во сезоната 2017-2018, Оаро постигнал 15 гола за Јанг Бојс и бил најефикасен стрелец на тимот (и втор стрелец во лигата) кој ја освоил титулата во швајцарското првенство, нивна прва по 32 години чекање.
Репрезентативна кариера
За француската репрезентација, Оаро забележал 5 настапи сите за време на периодот кога селектор бил Блан.
Навалонгиља
Навалонгиља — општина во покраината Авила на автономната заедница Кастиља и Леон во Шпанија.
Ѓаковица (округ)
Округот Ѓаковица (Komuna e Gjakovës; Ђаковички округ/Đakovički okrug) е еден од седумте окрузи на Косово. Центар на округот е градот Ѓаковица и вклучува три општини.
Општини
Округот ги вклучува следните општини:
Олесунд
Олесунд (Ålesund) е град и општина во округот Мере ог Румсдал во средниот дел на Норвешка. Општината има население од 49.982 жители, а зафаќа површина од 98 км².
Аума-Вајдатал (општинска заедница)
Аума-Вајдатал (Auma-Weidatal) била општинска заедница во округот Грајц, во Тирингија, Германија. Седиштето на општинската заедница било во Аума. Општинската заедница била распуштена на 1 декември 2011, кога нејзините составни општини биле припоени кон градовите Аума-Вајдатал (создаден на истиот датум) и Цојленрода-Трибес.
Општинската заедница Аума-Вајдатал се состоела од следниве општини:
Глорија Грејам
Глорија Грејам — американска глумица и пејачка, родена 28 ноември 1923 година во Лос Анџелес, а на 5 октомври 1981 година се преселила во Њујорк. Нејзиниот татко, Реџиналд Мајкл Блоксам Холворд, бил познат архитект, а мајка и, Џин Грејам била британска глумица и учител по глума. Нејзините родеители и го олесниле пробивањето до Бродвеј, каде што ја приметил Луи Б. Маер од студијата Метро-Голдвин-Маер и понудил договор. Таа го променила своето презиме во Грејам и го дебатирала на голем екран во 1944 година. Две години подоцна играла запазена улога во Убав живот. Студиото РКО во 1947 година го откупил нејзиниот договор, а истата година стигнала и номинација за Оскар за најдобра споредна глумица во филмот Вкрстен оган. Втората номинација на неа и ја донела Оскарот за најдобра споредна глумица, за запазена улога во филмот Грд на илузии во 1952. Истата година играла и во филмот Sudden Fear, со Џоан Крафорд, а една година подоцна настапила како главна улога во филмот  The Big Heat, со Глен Форд и Лијам Марвин. По мјузиклот Оклахома во 1955 година не остварила значајна филмска улога. До крајот на животот настапувала во театар, со повремени филмски и телевизиски улоги. Починала во Њујорк на 5 октомври 1981 година од рак на дојка.
Даровна
Даровна – збирка раскази на македонски јазик од битолскиот писател Владимир Костов. Делото било издадено во 2012 година од издавачката куќа Матица македонска.
Содржина
Книгата содржи 33 раскази :
Книгата содржи библиографска белешка.
Мара Милосница
Мара Милосница - новела на писателот Иво Андриќ.
Осврт кон делото
Расказот-легенда „Мара Милосница“ е еден вид роман скратен во рамките на новела. Во него, Андриќ го открива реалниот животен смисол застапен во легендите при што ги отфрла романтичарските измами. Од преданието за блудната Мара Милосница, авторот проникнува во времето коешто се одликувало со насилство врз човечкиот живот, а Мара е само несреќно суштество уништено од судбината. Во нејзиниот живот сè се одвива како во сон, а јавето ја пречекува со сурови казни.
1838 во музиката
1838 година во музиката содржи некои значајни настани.
Махмуд II
Махмуд II (османлиски јазик: محمود ثانى Mahmud-ı sānī) ( во -  во ) бил триесеттиот султан на Отоманското Царство во периодот од 1808 до 1839 година.
Неговото владеење е познато по големите административни, воени и фискални реформи кои кулминирале со воведување на Танзимат (реорганизација) која била извршена од страна на неговите синови Абдул Меџит I и Абдул Азис I. Во 1826 година по негова заповед бил ликвидиран јаничарски корпус. Го создал министерскиот совет.
Владеење
Негов татко бил Абдул Хамид I (1725 – 1789) а мајка — Накшидил валиде султан (1766 – 1817) која според некои историчари била роднина на Наполеон. Во 1808 година Махмуд наредил погубување на својот полубрат Мустафа IV и на својот братучед Селим III со цел да го смири бунтот во земјата. Селим бил убиен но Махмуд некое време бил скришно чуван од неговата мајка и на престолот бил ставен кога бунтовниците го собориле Мустафа IV. Водачот на восттаниците подоцна станал голем везир на Махмуд II.
Околу обидот за атентат врз Махмуд денеска постојат повеќе верзии. Според една од нив, еден од неговите робови, грузиската девојка по име Чеври ја собирала пепелта кога ја слушнала вревата во Топкапи-сарај околу убиството на Селим. Така кога атентаторите се приближувале кон харемските соби каде Махмуд престојувал, таа започнала да фрла со пепел врз бунтовниците каде привремено ги заслепила. Ова му овозможило на Махмуд да побегне преку прозорец и да се искачи на покривот од харемот и влегол во една одаја каде се пресоблекол. Во исто време еден од водачите на бунтот, Алемдар Мустафа Паша кога го видел мртвото тело на Селим, веднаш го прогласил на Махмуд за нов султан. Девојката која му помогнала на Махмуд била добро наградена и станала главен благајник во харемот како втора најважна функција според хиерархијата на харемот.
Денека дел од т.н. Златен пат во харемот е наречен според неа.
По крајот на бунтот, везирот ја презел иницијативата за продолжување на реформите кои биле прекината од страна на конзервативните сили во 1807 година. Но набргу везирот бил убиен а Махмуд II привремено се откажал од реформите.
За време на првите години на владеењето на Махмуд II, вазалот на Египет Мехмет Али паша успешно ги вратил светите градови Медина (1812) и Мека (1813). Неговото владеење исто така го одбележало создавањето на прва отцепена држава од нејзината територија а тоа била Грција каде во 1821 година започнала Грчката војна за независност а завршила во 1827 година. Така според договорот од Цариград во 1832 година Османлиите ја признале Грција. По ова следувало и француската окупација на Алжир во 1830 година. По примерот на Грција, нетурското население во империјата започнало со организирање на востанија за независност.
Едно од најзначајните дела на овој султан било укинувањето на јаничарскиот корупус во 1826 година и формирање на регрутирана армија по примерот од Европа главно од Румелија и Анадолија. Исто така во текот на неговото владеење биле потчинети ирачките мамелуци а бил убиен и босанскиот муслиманин кој се борале за автономмија на Босна,, Хусеин Градашчевиќ.
Махмуд ги започнал подготовките за танзиматските реформи во 1839 година. Танзиматот го означил почетокот на модернизација на империјата.
Починал од туберколоза а според некои историчари тој бил убиен.
Реформи
Махмуд II исто така приходите од вакафите ги ставил под државната администрација. Во негово време финансиската состојба на империјата била вознемирувачка и одредени социјални класи долго време биле подложени на големи даноци. Со ферман од 22 февруари 1834 година ги укинал давачките на јавните функционери кои кога поминувале преку некоја провинција биле навикнати да земат данок од жителите. Со ферман од 1834 година исто така бил укинат стариот начин за собирање на арач.
Димитар Стојанов - Мире
Образование
Роден е во Прилеп на 10 октомври 1910 во занаетчиско, тутунарско семејство. Основно училиште и шест класа гимназија завршил во родниот град, а последните два класа од гимназијата и матурата ги завршил во Битола во 1931 година. Филозофски факултет - историска група завршил во Белград во 1935 година.
Кариера
На 18 април 1940 година, започнал да работи во гимназијата во Пеќ, каде останал да работи до капитулацијата на Кралството Југославија. Есента 1941 година е поставен за професор во гимназијата во Кратово, а од септември 1942 година до 6 април 1943 година работел како професор во гимназијата во Ловеч (Бугарија). На почетокот на април бил затворен во концентрациониот логор Чучулигово во пиринскиот дел на Македонија, каде останал една година и на 20 јануари 1944 година се приклучил на единиците на НОВ, поточно во Втората и во Петтата народноослободителна бригада. Бил народен претставник на Првото заседание на АСНОМ, член на Президиумот и повереник за просвета на Второто заседание на АСНОМ.
На 16 април 1945 година по формирањето на Првата влада на Федерална Македонија, станал шеф на кабинетот на претседателот на владата. Од есента 1945 година станува потпретседател на планската комисија на Владата на Федерална Македонија. Од 1 јануари до 19 ноември 1941 година бил директор на ПТТ на Македонија, а потоа станува министер за просвета на НРМ на која функција останал сè до 3 јануари 1951 година кога е избран за претседател на Народното собрание на НРМ со мандат од четири години.
Тој бил избран и за почесен доживотен претседател на Друштвото на архивските работници на Македонија.
Смрт
Починал на 4 септември 1991 година.
Зелен ’Рт
Зелен ’Рт (Cabo Verde) или официјално Република Зелен ’Рт (República de Cabo Verde) — независна островска држава во Атлантскиот Океан на околу 570 километри оддалеченост од Западна Африка. Островите, кои заземаат вкупна површина од нешто повеќе од 4.000 км2, се со вулканско потекло. Три острови, Сал, Боа Виста и Мајо, се рамни и песокливи острови, додека останатите се карпести и имаат повеќе вегетација. Поради слабата врнежливост, островите не се покриени со зелена вегетација, иако името тоа го налагаат.
Зеленио'ртските Острови биле ненаселени, но во 15 век на островите се доселиле и го колонизирале Португалците. Со тоа, островите станале важен трговски пат во Атлантскиот Океан. Развојот на островите привлекле пирати, меѓу кои и Франсис Дрејк. Исто така, островите биле посетени и од Чарлс Дарвин во 1832 година. Зелениот 'Рт била важна точка за ропството, но со падот на истото островите се соочиле со економска криза. Со мали природни резерви и со слаба португалса ивестиција, месното население стабало незадоволно од колонијалните власти, кои пак не сакале да дадат поголема автономија на островите. Ова незадоволство кулминирало во 1975 година, кога се основало движењето за независност предводено од Амилкар Кабрал и со тоа островите станале независна држава.
Вкупното население на државата изнесува околу 500.000 жители, од кои најбројни се луѓето со африканско креолско потекло. Главен град на државата е Праја и во него живеат околу четвртина од населението. Околу 38% од населението живее во руралните области, а околу 20% живеат во сиромаштија со просек на писменост од 85%. Политички, државата е стабилна демократија со значаен економски развој и подобрување на условите за живот и покрај недостатокот на природни резерви. Со тоа, од 2007 година, Зелениот 'Рт се смета за земја во развој.
Потекло на поимот
Името на државата, Зелен 'Рт, всушност потекнува од истоимениот 'рт во Сенегал. И покрај тоа што името налага зелена држава со бујна вегетација, островите се песокливи и карпести.
Според правописот на македонскиот јазик, а и според самото име, Зелен ’Рт е името на оваа африканска држава. Сепак во македонскиот јазик опстојуваат и следните називи за оваа земја: Зелено’ртска Република, Република Зелен ’Рт или Зелено’ртски Острови, сите изведено од основното име. на 24 октомври 2013 година државата усвоила уредба со која препорачува името на државата на странски јазици да не се преведува. Ова би значело дека на македонски државата треба да е Кабо Верде или Република Кабо Верде, но тоа не е пракса во македонскиот јазик.
Историја
За раната историја на денешниот остров каде се наоѓа Зелено’ртската Република многу малку е познато. Се смета дека до португалското доаѓање, островите не биле населени. Островите биле откриени од страна на португалскиот трговец Антонио Фернандес во 1445 година. Своето име островите го добиле во 1461 година. Следната година, 1462 година било основано првото поголемо населено место, Рибеира Гранде, денеска Праја. Како португалска колонија островите официјално станале во 1532 година, како дел од Португалската империја. Како и кај другите африкански земји, така и овде населението било искористувано главно за трговија со робови. Земјата независност станала на 5 јули 1975 година. Како главен фактор за независноста била Африканската партија за независност на Гвинеја-Бисао и Зелениот ’Рт (АПНГЗ). По добивањето на независност, партијата се обидела да ги обедини Зелениот ’Рт и Гвинеја-Бисао. Сепак плановите пропаднале во 1980 година. Денеска, во земјата на власт е Африканската партија за независност на Зелениот ’Рт.
Географија
Зелено'ртските Острови се архипелаг од 10 острови и 8 островчиња. Главни островски групи во државата се Берлавенто и Сотавенто. Од нив најголеми се:
Политички систем
Судскиот систем се состои од Врховниот суд, чии членови се назначени од претседателот, Националното собрание и Судскиот совет. Покрај врховниот, во држаавта функционираат и останатите судски органи.
Зелениот ’Рт води политика на неврзана држава и тежнее да ги решава споровите меѓу државите по мирен пат. Во Праја, меѓу другите, имаат амбасади Ангола, Бразил, Кина, Куба, Франција, Португалија, Германија, Шпанија, Сенегал, Русија и САД. Зелениот ’Рт е активно инволвиран во меѓународната политика, особено во Африка. Државата има билатерални односи со некои португалски говорни држави и има членство во повеќе меѓународни организации. Од 2007 година, Зелениот ’Рт има „специјален партнерски“ статус со ЕУ и може да поднесе барање за членство во ЕУ. Воените сили на државата се составени од крајбрежни патроли и армија и околу 0,7% од БНП на државата е наменет за воените сили.
Административна поделба
Зелениот ’Рт е поделен на 22 општини и 32 парохии. Парохиите останале како административна единица уште од колонијалниот период, кога имале религиски употреби.
Стопанство
Зелениот ’Рт има неколку природни ресурси, дождовни шуми и ограничени залихи на свежа вода. Само на четири од десетте главни острови има значително земјоделско производство, па така над 90% од храната во државата е увезна. Во државата има сол, пуцолан и варовник. Во државата има мал број винарии кои прават видо од португалски тип и тие винарии воглавно се сконцентрирани на локалниот пазар. Економијата на државата е воглавно ориентирана кон услугите, каде трговијата, транспортот и јавните услуги сочинуваат над 70% од НБП. Иако 38% од населението живее во рурални средини, земјоделството и риболовот сочинуваат само 9% од БНП. Лесното производство зазема најголем дел од БНП на Зелниот ’Рт.
Во 2007 година, Зелениот ’Рт се приклучил кон Светската трговска организација. Во 2008 година државата била сменета од групата на најслабо развиена држава во држава со среден приход. Зелениот ’Рт има значителна соработка со Португалија на секој економски поглед. Официјална валута во државата е Зелено’ртско ескудо.
Демографија
Според последниот попис одржан во 2006 година, населението на Зелено’ртската Република изнесува 426 998 луѓе. Основен јазик во земјата е португалскиот.
Култура
Зелено’ртскиот социјален и културен живот е сличен со тој на рурална Португалија и Африка. Главни настани за социјално дружење во држабата се фудбалот и црковните активности. Прошетките на плоштадите се зачестена појава во државата.
Корен на стапалото
Коренот на стапалото (tarsus) се состои од седум коски рапределени во два реда (заден и преден ред) и служи за поврзување на стапалото со подколеницата.
Коски во предниот ред
Во предниот ред се наоѓаат пет коски: коцкеста коска (os cuboideum), чунеста коска (os naviculare), а пред неа три клинести коски: медијална (os cuneiforme mediale), средна (os cuneiforme intermedium) и латерална (os cuneiforme laterale).
Чунеста коска
Чунестата коска (os naviculare) се наоѓа на медијалната страна од стапалото и се поврзува проксимално со скочната коска, дистално со трите клинести коски и странично со коцкестата коска. Осификацијата е последна кај чунестата коска и настанува до крајот на втората година кај девојчињата и почетокот на четвртата година кај момчињата.
Коцкеста коска
Коцкестата коска (os cuboideum) е една од седумте коски на стапалото и е прва коска од предниот ред на коренот на стапалото, се поврзува со латералната клинеста коска и со чунестата коска.
Средна клинеста коска
Средната клинеста коска (os cuneiforme intermedium) се поврзува со двете клинести коски (латерална клинеста коска и медијална клинеста коска), во долниот дел се поврзува со метатарзалните коски и во горниот ред се поврзува чунестата коска.
Латерална надворешна клинеста коска
Латералната надворешна клинеста коска (os cuneiforme laterale) е последна коска од коските во предниот ред на коренот на стапалото, се поврзува со средната клинеста коска, во долниот дел со метатарзалните коски и во горниот дел се поврзува со чунестата коска.
Скочна коска
Скочната коска (talus) ја пренесува тежината од телото на сводот од стапалото, горниот дел наликува на макара и се зглобува со долната страна од тибијата и двата глужда.
Петна коска
Петната коска (calcaneus) е најголема коска од коренот на стапалото, задниот слободен дел претставува петна џумка (tuber calcanei) така што се припојува со ахиловата тетива од триглавиот мускул на подколеницата.